CELEX: 62010TN0439
Language: et
Date: 2010-09-24 00:00:00
Title: Kohtuasi T-439/10: 24. septembril 2010 esitatud hagi — Fulmen versus nõukogu

4.12.2010   
            
            
               ET
            
            
               Euroopa Liidu Teataja
            
            
               C 328/34
            
         24. septembril 2010 esitatud hagi — Fulmen versus nõukogu
   (Kohtuasi T-439/10)
   ()
   2010/C 328/58
   Kohtumenetluse keel: prantsuse
   
      Pooled
   
   
      Hageja: Fulmen (Teheran, Iraan) (esindaja: advokaat A. Kronshagen)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu määruse (EL) nr 668/2010, mis käsitleb Iraani vastu suunatud piiravaid meetmeid, lisa I B jao punkt 11 ja nõukogu 26. juuli 2010. aasta otsus hagejat puudutavas osas;
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Hageja taotleb nõukogu rakendusmääruse nr 668/2010, millega rakendatakse määruse (EÜ) nr 423/2007 artikli 7 lõiget 2 (1) ja nõukogu otsuse 2010/413/ÜVJP (2), mis käsitleb Iraani vastu suunatud piiravaid meetmeid, mille eesmärk on tõkestada tuumarelvade levikut, tühistamist selles osas, milles hageja on kantud nende isikute, üksuste ja asutuste loetellu, kelle rahalised vahendid ja majandusressursid on külmutatud selle sätte alusel.
   Oma hagi toetuseks väidab hageja, et nõukogu vaidlustatud otsus tuleb tühistada, kuna ükski asjakohane pädeva asutuse otsus ei õigustanud selle vastuvõtmise ajal hageja kandmist nende organisatsioonide loetellu, kes on seotud Iraani tuuma- ja ballistiliste relvade programmiga.
   Lisaks väidab hageja, et rikutud on menetluslikke tagatisi seetõttu, et rikutud on tema kaitseõigusi ja õigust õiglasele kohtulikule arutamisele, kuna:
   
               —
            
            
               nõukogu ei põhjendanud piisavalt oma otsust kanda hageja nimi vaidlusalusesse loetellu;
            
         
               —
            
            
               nõukogu ei teavitanud enne otsuse vastuvõtmist hagejale süüks pandavatest asjaoludest;
            
         
               —
            
            
               hagejal ei olnud võmalik esitada nende asjaolude kohta tõhusalt oma seisukohta.
            
         
      (1)  Nõukogu 26. juuli 2010. aasta rakendusmäärus (EL) nr 668/2010, millega rakendatakse määruse (EÜ) nr 423/2007 (mis käsitleb Iraani vastu suunatud piiravaid meetmeid) artikli 7 lõiget 2 (ELT L 195, lk 25).
   
      (2)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39).